tomron87/hebrew-wikipedia-sentences-corpus huggingface dataset:
18.07.2019 12 «Голгофа» / גולגולתא סוף חורף 1921. התקוממות אנטי-בולשביקית מבשילה בקרונשטאדט.
לבקשת סופיה, קסניה מגיעה לקרונשטאדט.
סופיה אומרת שאחרי הניסיון הכושל על לנין, היא ומאטוויי צריכים להסתתר זמן רב והם מתכוננים למעבר בפינלנד.
עם זאת, בשל פציעה ישנה של מאטוויי, מתפתחת אצלו דמנציה והם נאלצים להישאר בקרונשטאדט.
בתקופה זו, בפטרוגרד, נערך מבצע לדיכוי מרד המלחים בקרונשטאדט.
על דיכוי המרד מופקד דווינסקי, שמציע אמצעים קשים לדכא את המהומות.
קסניה לוקיאניצ'ניקובה - סופיה בקר (אב טיפוס: לריסה לייסנר)
מילוש ביקוביץ' - סרגיי קירסאנוב-דווינסקי, בוגר מכללת חיל הפרשים של הצאר ניקולאי (אב טיפוס: מיכאיל טוכאצ'בסקי)
גריגור נקרסוב - מאטוויי אוסיפוב (אב טיפוס: בוריס סבינקוב)
לובמיראס לאוציאביצ'יוס - איוואן קרלוביץ' בקר, אביה של סופיה
סרגיי זאמורב - ג'ורג' ויליאמס ביוקנן, שגריר בריטניה ברוסיה
יורי קולוקולניקוב - מיכאיל אלכסנדרוביץ'
כנפיים הוא סרט דרמה רוסי בשחור לבן משנת 1966 בבימויה של לריסה שפיטקו , סרטה הראשון בתום לימודיה במכון לקולנוע על שם גרסימוב.
שפיטקו נפטרה ב-1979 בתאונת דרכים לאחר שהשלימה עוד שלושה סרטים.
כנפיים אחזקות בע"מ המוכרת בשם המקוצר כנפיים היא חברה ציבורית ישראלית שמניותיה נסחרות ב ועוסקת בהחזקת מספר חברות מתחום התעופה.
חברת כנפיים אחזקות הוקמה במאי 1980, בשם "כנפיים - אחזקות ארקיע בע"מ", כחברה פרטית על ידי התאומים דדי בורוביץ' וישראל בורוביץ'.
בנובמבר 1993 החברה הונפקה בבורסה לניירות ערך בתל אביב והיא הפכה לחברה ציבורית.
בשנת 1997 רכשה 20% מחברת איסתא שנה אחר כך רכשה 24% מחברת קשרי תעופה.
ביוני 2003 החברה החלה לרכוש מניות אל על, ובפברואר 2005 קיבלה לידיה את השליטה בחברה.
בעקבות, כתנאי שהציב הממונה על ההגבלים העסקיים לרכישה, מכרה את כל אחזקותיה ב"איסתא", "קשרי תעופה" ו-"ארקיע".
נכון לשנת 2022 מנכ"ל החברה הוא רו"ח ערן בן מנחם ויושב ראש דירקטוריון החברה הוא שלמה חנאל..
משרדיה הראשיים של החברה ממוקמים בבית איילון ביטוח שברמת גן.
עד פברואר 2005 החזיקה בשליטה בחברת התיירות איסתא ליינס.
עד פברואר 2005 החזיקה בשליטה חברת התעופה ארקיע.
מפברואר 2005 ועד 2020 החזיקה בשליטה בחברת התעופה הישראלית "אל על - נתיבי אוויר לישראל".
בשנת 2020 עם הנפקת מניותיה של אלעל דחק אלי רוזנברג בנו של המיליונר קני רוזנברג את כנפיים אחזקות ורכש 44.9% ממניותיה של אלעל באמצעות חברת כנפי נשרים תעופה.
בעלת השליטה בחברת "גלובל כנפיים ליסינג" העוסקת ברכישת מטוסים והחכרתם לחברות תעופה בעולם.
מחזיקה ב-50 אחוז ממניות חברת "QAS" העוסקת במתן שירותי קרקע לחברות תעופה ומפעילי מטוסים פרטיים בנמל התעופה בן-גוריון.
מחזיקה בכ-100 אחוז מ-"כנפי תחזוקה" המאוגדת כשותפות מוגבלת ועוסקת במתן שירותי תחזוקה לחיל האוויר הישראלי.
נכון לשנת 2019 בעלי השליטה בחברה הם בני משפחת בורוביץ.
כנפיים בחשיכה הוא סרט קולנוע אמריקאי משנת 1935 בבימויו של ג'יימס פלוד, עם קרי גרנט ומירנה לוי בתפקידים הראשיים.
לוי וגרנט הופיעו ביחד בעוד שני סרטים - הרווק ובת הטיפש עשרה (1947) ומר בלנדינגס בונה את בית חלומותיו (1948).
התסריט מבוסס על הסיפור "עיני הנשר" של נל שיפמן .
שילה מייסון (מירנה לוי) היא טייסת המתפרנסת מכתיבת הודעות באוויר וממופעים אירובטים בידוריים שמשיג לה הסוכן הממולח שלה ניק ויליאמס (רוסקו קארנס).
היא מאוהבת באלוף הטיסה, קן גורדון (קרי גרנט) שעובד על המצאת מכשיר טייס אוטומטי שייאפשר ניווט וטיסה בתנאים של חוסר ראות.
גורדון רוצה לטוס עם מטוס הלוקהיד שלו ביחד עם המכונאי והעוזר של מאק (הוברט קאוואנה) בעזרת הטייס האוטומטי לפריז אבל הסוכן שלו, טופ הרמן (דין ג'אגר) מודיע לו שלא קיבל אישור לכך.
שילה מגיעה לעודד אותו אבל אז קורית התפוצצות בתנור החימום בביתו והוא מתעוור.
גורדון המתוסכל פורש לביתו בכפר.
שילה ומאק מגיעים אליו ונותנים לו כלב נחייה בשם "ברק" .
בתחילה הוא מסרב אבל אחר כך הוא נקשר לכלב.
הוא מתחיל לכתוב מאמרים על הטייס האוטומטי אך הם נדחים.
שילה אומרת לו שהמאמרים התקבלו ומשלמת לו מכיסה את "התמלוגים".
ויליאמס מציע לשילה להשתתף בתחרות של טיסה ארוכה ממוסקבה לניו יורק כדי לזכות בפרס של 25,000 דולר.
היא מסכימה כי ברצונה להרוויח זאת כדי שתוכל להינשא לקן.
לקראת סוף הטיסה מסתבכת שילה בטיסה בערפל כבד וחוסר ראות.
בעזרתו של מק מצליח קן לחזור לשדה התעופה ולעלות על המטוס שלו עם הטייס האוטומטי.
הוא מכוון את שילה לנחות ומודיע לה כי לאחר הנחיתה הוא מתכוון להמריא מייד לעבר הים עד שהדלק שלו יאזל וכך הוא יסיים את חייו.
הם נוחתים ושילה מתנגשת בכוונה במטוסו כדי שלא יוכל להמריא.
הם מוקפים בקהל וצלמים ומתחבקים.
קן חש בהבזקי המצלמות ומקווה שהראייה שלו תחזור.
שם השחקן/יתשם הדמותהערותקרי גרנטקן גורדוןטייסמירנה לוישילה מייסוןטייסתרוסקו קרנסניק ויליאמסהסוכן של שילההוברט קאוואנהמאקעוזר של קן גורדוןדין ג'אגרטופ הרמוןהסוכן של קן גורדון
כנפיים מעל ברלין הוא סרט קולנוע רוסי היסטורי בבימויו של קונסטנטין בוסלוב, אשר מתוכנן לצאת לאקרנים ברוסיה ב-28 באפריל 2022, כשבועיים לפני יום הניצחון (9 במאי).
הסרט מספר על טייסי גדוד התעופה הראשון של חיל האוויר של הצי הבלטי, שהוטל עליהם להיות הראשונים שיפציצו את ברלין, בימיה האחרונים של מלחמת העולם השנייה.
סרגיי פוסקפליס - סמיון ז'אבורונקוב
מקסים ביטיוקוב - יבגני פראוברז'נסקי
כנפי האש היא סדרת ספרי רומן מסוגת פנטזיה לילדים, אשר נכתבה על ידי הסופרת טוי ט' סת'רלנד והוצאה לאור על ידי Scholastic.
חלק מהסדרה תורגמה לעברית על ידי המתרגמת ענבל שגיב־נקדימון, והוצאה בעברית על ידי ההוצאה כנרת זמורה ביתן.
מעל לעשרה מיליון עותקים מהסדרה נמכרו והיא הייתה ברשימת רבי המכר של הניו יורק טיימס מעל 122 שבועות.
היא תורגמה ליותר מתשע שפות, מלבד עברית.
נכון להיום הסדרה מורכבת משלוש קשתות (עונות של הספרים), המתמקדות בדרקונים צעירים המכונים דרקונונים, שמגשימים נבואות בעולם פנטזיה.
כל קשת מורכבת מחמישה או שלושה ספרים, וכל ספר מתרכז בגיבור אחד שסיפורו מסופר בנקודת מבט של גוף שלישי.
כרגע בסדרה יצאו חמישה עשר ספרים בסדרה הראשית משנת 2012 עד שנת 2022, השניים הראשונים מתוכם תורגמו לעברית (שליחי הנבואה והיורשת האבודה).
העולם של הסדרה כנפי האש מורכב משתי יבשות המאוכלסות בדרקונים - פירייה (שם מתרחשים הספרים 1–10) ופנטלה (שם מתרחשים הספרים 10–15).
בעוד שפירייה היא ביתם של שבעה שבטי דרקונים - כנפי בוץ, כנפי חול, כנפי גשם, כנפי שמיים, כנפי קרח, כנפי ים וכנפי לילה - בפנטלה יש רק שלושה שבטים - כנפי כוורת, כנפי משי וכנפי עלים.
כל שבט נשלט על ידי מלכה, ולכל שבט יש גם משפחת מלוכה (מלבד כנפי הגשם).
שתי היבשות מאוכלסות גם בבני אדם (המכונים "חטפנים" בפי הדרקונים), הנתפסים כלא יותר מבעלי חיים ואף נטרפים על ידי דרקונים לעיתים קרובות.
כנפי האש היא סדרה אנטי-מלחמתית, והדרקונונים הגיבורים מנסים בדרך-כלל לשים קץ לסכסוכים גדולים (כמו מלחמות ואיבה בין שבטים), תוך ניסיון למנוע מכמה שיותר דרקונים למות.
הספרים עוסקים גם בנושאים אפלים כמו התעללות, רצח, אלימות ודיכוי.
שני הספרים הראשונים בסדרה תורגמו לעברית בהוצאה כנרת זמורה ביתן על ידי המתרגמת ענבל שגיב־נקדימון.
הספר הראשון, שליחי הנבואה, יצא לאור בעברית בשנת 2018.
הספר השני, היורשת האבודה, יצא לאור בעברית בשנת 2019.
תרגום של הספרים השלישי, הרביעי והחמישי עלו כספרות מעריצים באתר Wattpad אך נמחקו עקב זכויות יוצרים.
המאייר מייק הולמס התחיל לעבד את הסדרה לרומנים גרפיים בשנת 2018, ובשנת 2022 השלים את העיבוד לקשת הראשונה.
הרומנים הגרפיים לא תורגמו לעברית.
הגרסה הגרפית לספר השישי יצאה לאור ב-27 בדצמבר 2022.
בספר מופיעה נבואת הדרקונונים (The Dragonets Prophecy), אשר מנבאת שחמישה דרקונונים ישימו סוף למלחמה בת העשרים שנה ששוררת בין השבטים, להלן הנבואה המקורית באנגלית והתרגום הרשמי שלה לעברית:
הנבואה המקורית באנגלית התרגום הרשמי לעברית "When the war has lasted twenty years..."
"עת דם ודמעות תמלא אדמה..."
"בעומק הכחול ביצת כנף ים."
"כנפי-לילה ירדו מקן צוקים רם."
"מלכות שלוש - שלהבת, להב, להט,"
"אם רק תיכנע לצו הגורל,"
"חמישה יסלקו את הרשע מכאן."
"אור יזרח במקום בו החושך שכן."
כפי שנכתב לעיל, ביבשת פירייה גרים שבעה מינים של דרקונים, להלן מידע ופירוט על כל אחד מהם לפי הספר:
תיאור: קשקים חומים עבים ומשוריינים, לפעמים עם שכבה תחתית של קשקשים בצבע ענבר וזהב; ראש גדול ושטוח עם נחיריים מעל החוטם.
יכולות: יכולים לנשוף אש (אם חם מספיק), לעצור את הנשימה עד שעה, להסתוות בשלוליות בוץ גדולות; בדרך כלל חזקים מאוד.
בריתות: בברית עם להב וכנפי השמיים במלחמה הגדולה.
תיאור: קשקשים בצבע בהיר או לבן, כמו חול המדבר; זנב קוצני ארסי; לשון שחורה מפוצלת.
יכולות: יכולים לשרוד זמן רב בלי מים, עוקצים אויבים בקצות הזנב כמו עקרבים, קוברים את עצמם להסוואה בחול המדבר, נושפים אש.
מלכה: מאז מות המלכה אואזיס השבט מפוצל בין שלוש יריבות הנאבקות על כס המלוכה: האחיות להב, להט ושלהבת
בריתות: להב בברית עם כנפי השמיים וכנפי הבוץ; להט כרתה ברית עם כנפי הים; שלהבת זוכה לתמיכת רוב כנפי החול וכרתה ברית עם כנפי הקרח.
תיאור: קשקשים אדומים-זהובים או כתומים; כנפיים ענקיות.
יכולות: עוצמה אדירה בקרב ובמעוף, יכולים לנשוף אש.
בריתות: בברית עם להב וכנפי הבוץ במלחמה הגדולה.
תיאור: קשקשים כחולים או ירוקים או בצבע טורקיז; קרומים בין הטפרים; זימים בצוואר; פסים זוהרים בחושך על הזנב / החרטום / תחתית הבטן
יכולות: יכולים לנשום מתחת למים, לראות בחושך, ליצור גלים אדירים בנתז אחד של זנבם החזק; מצטיינים בשחייה.
בריתות: בברית עם להט במלחמה הגדולה.
תיאור: קשקשים המשנים צבע כל הזמן, בדרך כלל בצבעים עזים כשל ציפורי גן עדן; זנבות בעלי יכולת אחיזה.
יכולות: יכולים להסוות את קשקשיהם כדי להשתלב בסביבה, להשתמש בזנבות לתפיסה וטיפוס; (נשק סודי- ארס מהשיניים)
בריתות: לא מעורבים במלחמה הגדולה.
תיאור: קשקשים כסופים כמו הירח או בגוון תכלת בהיר כמו קרחון: טפרים עם רכסים למאחז בקרח; לשון כחולה מפוצלת; זנב הולך וצר עד לקצה דק כשוט.
יכולות: יכולים לעמוד בטמפרטורות שמתחת לאפס ובאור עז, בעלי נשיפת הקפאה קטלנית.
בריתות: בברית עם שלהבת ועם רוב כנפי החול במלחמה הגדולה.
תיאור: קשקשים שחורים-סגולים ופה ושם קשקשי כסף בצד התחתון של הכנפיים, כמו שמי לילה מלאים כוכבים; לשון שחורה מפוצלת.
יכולות: יכולים לנשוף אש, להיעלם בצללים כהים, לקרוא מחשבות, לחזות את העתיד.
בריתות: מסתוריים וחזקים מדי, לא משתתפים במלחמה.
טיט (Clay) - הדרקונון כנף הבוץ מהנבואה, תכונות: חבר נאמן - יעשה הכל כדי להציל את חבריו.
גיבור הספר הראשון: שליחי הנבואה
צונמי (Tsunami) - הדרקונונית כנף הים מהנבואה, תכונות: חזקה בקרב, פועלת לפני שהיא חושבת.
גיבורת הספר השני: היורשת האבודה
הדר (Glory) - דרקונונית כנף הגשם שהחליפה את כנף השמיים מהנבואה, תכונות: רגזנית וזועפת.
גיבורת הספר השלישי: הממלכה הנסתרת
מעוף־כוכב (Starflight) - דרקונון כנף הלילה מהנבואה, תכונות: חכם ומלומד אך לא טוב במיוחד בקרב.
גיבור הספר הרביעי: הסוד האפל
שמש (Sunny) - דרקונונית כנף החול מהנבואה, תכונות: קטנה ומשונה, טובת לב ועושה כל מה שנראה לה אמיץ ונכון.
גיבורת הספר החמישי: הלילה הלבן
בז (Kestrel) - כנף שמיים, אמה של סכנה.
אחת המטפלים של דרקונוני הנבואה .
קרומים (Webs) - כנף ים, אביו של נחשול.
אחד המטפלים של דרקונוני הנבואה.
גבע (Dune) - כנף חול, בעל כנף פצועה ורגל צולעת.
בעבר שירת בצבא כנפי החול של להב.
סכנה (Peril) - חברתו כנף השמיים של טיט וביתהשל בז, נולדה בעלת יותר מדי אש - שורפת כל דבר שנוגעת בו, למעט טיט, החסין לאש.
נחשול (Riptide) - חברה כנף הים של צונמי, בנו של קרומים, שירת בעבר בצבא כנפי הים.
מביא־מוות (Deathbringer) - חברה כנף הלילה של הדר.
נשלח בהתחלה להתנקש בהדר ובחבריה, אך לבסוף חבר אליהם.
כנפי הרעם בפעולה היא סדרת מדע בדיוני בריטית בהנפשה ממוחשבת.
בישראל שודרה הסדרה בערוץ הילדים בדיבוב לעברית בהפקת אולפני דאבי דאב בין השנים 2015 ו-2018.
הסדרה מבוססת על הסדרה "כנפי הרעם" ששודרה בתחילת שנות ה-60 והופקה באמצעות דגמים מצולמים, ואשר שודרה בישראל הן בשנות ה-70 והן בשנות ה-90.
הסדרה מתרחשת במאה ה-21 (ליתר דיוק, בשנת 2060), כאשר צוות חילוץ נפגעים ואסונות הנקרא "כוח החילוץ הבינלאומי" פועל במקביל למניעת אסונות בכדור הארץ, בחיפוש אחר אחד האנשים המסוכנים ביותר בעולם שנקרא בשם "הוד", או כמו שהוא מכנה את עצמו בסוף העונה הראשונה של הסדרה: סוכן 79".
במקביל לכל אלו מנסה צוות ההצלה הבינלאומי לחפש את מייסד הארגון, שהוא גם אבי הצוות, כלומר, המשפחה המתפקדת בתור צוות ההצלה הבינלאומי, "משפחת טרייסי".
בעקבות ההצלחה לה זכתה הסדרה המחודשת שודרה עונה נוספת של הסדרה בה מנסים בני המשפחה בשיתוף חברים נוספים: ליידי פנלופי, פארקר, העוזר שלה (סוכן חשאי בעברו), ושרברט הכלב הנאמן למצוא את אבי המשפחה בעקבות רמז שהתגלה, ולפיו התברר שהוא עדיין בחיים.
הסדרה "כנפי הרעם בפעולה" שודרה בישראל לראשונה בשנת 2015 במסגרת שידורי ערוץ הילדים בדיבוב לעברית, כאשר העונה האחרונה שלה מופצת דרך שירות הסטרימינג (הזרמת הווידאו) אמזון פריים וידאו.
כנפרגלאים (שם מדעי: Pteropoda, מיוונית עתיקה: "רגל כנף") היא סדרה של חלזונות אחורני-זימים השוכנים באוקיינוסים ונעים לאורך הים הפתוח בשחייה חופשית.
רובם חיים בעשרת המטרים העליונים של האוקיינוס ואורכם פחות מ-1 ס"מ.
רכיכות אלה בעלי תפוצה כלל עולמית והם ברובם אוכלי פלנקטון או שהם טורפים רכיכות אחרות השוחות לצידם.
הכנפרגלאים כוללים שני ענפים פילוגנטים: Thecosomata (בתרגום מילולי "גוף-מעטפת" ) המכונים פרפרוני הים, ו-Gymnosomata (שפירושו "גוף עירום") המכונים גם מלאכי הים.
שני הענפים דומים אחד לשני מבחינה מורפולוגית שניהם קטנים ושקופים, ושתי הקבוצות שוחות באמצעות איברים דמויי כנפיים.
הדיון האם הענפים אחים זה לזה עדיין פתוח מבחינה מדעית ובמידה ומחקרים עתידיים יגדלו שלא כך הדבר, הדמיון ביניהם מרמז אבולוציה מתכנסת של הסתגלות לאורח החיים שלהן.
כנפי העל היא סדרת טלוויזיה קנדית בהנפשה ממוחשבת שנוצרה על ידי מתיו פרננדס מחברת Industrial Brothers.
ב-22 במאי 2018, הוכרז שהסדרה חודשה לעונה שנייה, שעלתה לראשונה ב-1 במרץ 2019. מאז 31 במאי 2019 עברו פרקים חדשים לערוץ ניק ג'וניור בארצות הברית.
הסדרה עוקבת אחר 4 ציפורים, סוויפט, פני, ברודי ורוד, שנבחרו השנה להיות בבית הספר "רב כנף", ושם הם יוצאים להרבה הרפתקאות, הם פותרים תעלומות, ועושים טעויות רבות אבל בסופו של דבר מתקנים אותן.
סוויפט (Swift) – הוא ציפור כחולה, הוא המנהיג של "כנפי העל" והוא ממש מעולה בלטוס במסוקים ובמטוסים ובכל דבר שעף בשמיים.
צבע החתימה שלו הוא כתום, וכלי הטיס שלו הם "כנף הבזק".
פני (Penny) – היא פינגווינית מומחית לחיים התת-ימיים והיא הצוערת הבת היחידה.
צבע החתימה שלה הוא ורוד, וכלי הרכב שלה הוא "כנף הצלילה".
ברודי (Brody) – הוא פאפין שאוהב לעוף עם הגלים, שוב ושוב ושוב.
צבע החתימה שלו הוא ירוק, וכלי הרכב שלו הוא "כנף המתז".
רוד (Rod) – הוא תרנגול שמוכן לטוס ברחבי האי עם מטוס השטח שלו.
הוא גם צוער הסעד הקומי.
צבע החתימה שלו הוא אדום, וכלי הרכב שלו הוא "כנף המסלול".
ספידי (Speedy) – הוא עוזר לצוערי האגף העליון.
הוא המפקד של "כנפי העל".
הוא מטיס את פלייר הפיקוד של המפקדה שלהם.
בי (Bea) – היא המכונאית הראשית שעוזרת במטה עם ספידי.
ציף ושריק (Chirp and Cheep) – הם שני אפרוחים קטנטנים שנמצאים במפקדה של "כנפי העל".
לשריק יש שתי נוצות ורודות על ראשה, ולציף יש שתי נוצות כחולות על ראשו.
הם יכולים לומר רק את השמות שלהם.
רונדה (Rhonda) – היא הבעלים של ביתן הלימון.
שירלי (Shirley) – היא סנאית שמאוד נהנית לטוס, ולכן היא לובשת גלימה כמו אלו סנאי מעופף.
טימי הצב (Timmy Turtle) – הוא צב צעיר והוא בנה של הונו.
הונו הצבה (Honu Turtle) – היא אמא של טימי הצב והיא עובדת כנהגת קטר.
הפקת הדיבוב על ידי ענבר שטגר עזרא.
עונהמספר פרקיםתקופת שידור מקוריתשידור ראשוןשידור אחרוןפיילוט9 באוקטובר 20151266 בנובמבר 201721 בדצמבר 20182261 במרץ 20192 ביולי 2020
כנפי תחזוקה היא חברה המתמחה בתפעול ואחזקת מטוסי חיל האוויר שונים במגוון הדרגים המקצועיים.
כנפי תחזוקה היא חברה בת (שליטה 100%) של חברת "כנפיים אחזקות".
לחברה שלושה אתרים: בסיס חצרים, בסיס נבטים ובסיס רמת דוד.
כאשר מטה החברה נמצא בבסיס חצרים.
בנוסף לאחזקת מטוסים החברה מבצעת פרויקטים להשבחת מטוסים ומתמחה בטיפול במגוון דגמי מנועים: מנוע J-52 למטוס סקייהוק, מנוע F-124 למטוס הלביא, מנוע JT3D למטוס הבואינג 707. רוב עובדי החברה הם יוצאי צוותי קרקע של חיל האוויר.
חברת "כנפי תחזוקה" הוקמה בשנת 2005 בבסיס חצרים כמתן מענה תפעולי ואחזקתי למטוסי הסקייהוק (עיט) מתוצרת חברת מקדונל דאגלס (היום בואינג) של בית הספר לטיסה של חיל האוויר הישראלי.
החברה מספקת אחזקה התומכת לפעילות אימונים ומבצעית, בדרגי האחזקה השונים (א', ב', ד') וכן אחזקת מנועי המטוסים.
בשנת 2008 החברה נבחרה לשמש כקבלן משנה לתעשייה האווירית לתחזוקת מטוסי תובלה כבדה בחיל האוויר, בבסיס נבטים (מטוסי קרנף ומטוסי ראם).
בשנת 2012 הוקמה חברת "תור" כמיזם משותף של אלביט מערכות והתעשייה האווירית אשר חתמה עם משרד הביטחון על חוזה לרכישה, השכרה ותחזקה של מטוסי לביא תוצרת חברת לאונרדו האיטלקית עבור בית הספר לטיסה של חיל האוויר בבסיס חצרים.
בשנת 2013 חברת כנפי תחזוקה התקשרה בהסכם עם התעשייה האווירית לביצוע הפרויקט כקבלן משנה.
בשנת 2017 התעשייה האווירית חתמה עם משרד הביטחון על החוזה החדש לתחזוקת מטוסי תובלה של חיל האוויר: שמשון, הרקולס, ראם ונחשון.
חברת כנפי תחזוקה נבחרה לשמש כקבלן משנה לתעשייה האווירית בפרויקט הזה.
בשנת 2021 החברה זכתה במכרז להשבחה ותחזוקה של מטוסי ה–F-16 (ברק) מתוצרת חברת לוקהיד מרטין בבסיס רמת דוד של חיל האוויר.
כנפי מלאך שמכונות במאות שמות בעשרות שפות הן מאפה פריך מתוק מסורתי העשוי מבצק שמעוצב לסרטים מעוותים דקים, שמטוגנים בשמן עמוק ומפזרים עליהם אבקת סוכר.
המאפה המשותף למטבחים אירופיים רבים שולב במטבחים אזוריים אחרים (כגון המטבח האמריקאי) על ידי אוכלוסיות מהגרים.
המאפה נאכל לרוב בתקופה שלפני התענית של הנצרות לרוב במהלך הקרנבל וביום ה"ז'ידי גרא" (Jeudi gras), ביום חמישי האחרון לפני התענית.
אין להתבלבל עם ה"מרדי גרא" (Mardi Gras), יום לפני תחילת התענית (יום רביעי של האפר).
יש מסורת במדינות מסוימות אצל הבעלים, לתת כנפי מלאך לנשותיהם ביום שישי ה-13, כדי למנוע מזל רע.
המרכיבים המשמשים להכנת כנפי מלאך כוללים בדרך כלל קמח, מים, חלמון ביצה, אבקת סוכר, אלכוהול כלשהו על פי רוב רום, וניל ומלח.
במטבחים הלאומיים השונים, כנפי מלאך מכונות במאות שמות שונים.
בבולגריה, כנפי מלאך נקראות קוקוריני (Kukurini), ונמצאות רק בבנסקו, דרום מזרח בולגריה.
בדרך כלל מפזרים עליהם אבקת סוכר.
קרושטולה (Kroštule) הוא מאפה מסורתי מדלמטיה ואיסטריה.
הוא נעשה על ידי טיגון בצק בשמן עמוק.
בצרפת, המאפה המטוגן מיוצר במרכז מזרח צרפת, כולל ליון וסנט סנט אטיין, והם קשורים קשר הדוק לבנייה.
באופן מסורתי, חנויות הבשר הקר (נקניקים וכדומה) בליון מכרו בנייה ממש לפני התענית, בשל תכולת השומן הגבוהה שלהן.
הם מיוצרים גם בבית כדרך להשתמש בעודפי שומן לבישול, אשר היה מתבזבז במהלך התענית.
לאחרונה, מאפיות מייצרות אותם, מכבדות פחות או יותר את מסורת התענית.
הצ'רגה (Csöröge) ההונגרי עשוי מחלמון ביצה, קמח, חומר התפחה, סוכר, מלח וקוניאק או ברנדי.
הם מטוגנים בשמן עמוק ומפזרים עליהם אבקת סוכר.
הם מסורתיים בחתונות ולא קשורים לחגים הנוצריים.
קיאקיארה (בתרגום בערך: פטפטניות) נאכל בזמן הקרנבל.
שמותיהם האזוריים השונים כוללים: frappe (שם משותף עם פינוקים דומים) ברומא ובלאציו, sfrappole באמיליה-רומאניה, בוג'יה (שקרים) בג'נובה ובפיימונטה.
גלאני או קרוסטולי בונטו ובפריולי-ונציה ג'וליה.
פְרִיטֶה וכן עוד שמות אזוריים רבים אחרים קיימים.
וריאציות אזוריות במתכון כוללות פיזור גרידת הדרים, בדרך כלל תפוז או לימון, או שימוש ביין אניסט כבסיס אלכוהולי.
מקובל מאוד במשפחות איטלקיות להכין אותם בבית.
"Žagarėliai" הן המקבילות של כנפי מלאך בליטא.
Faworki ו-Chrusty הן צורות הרבים של המילים faworek ו־chrust בהתאמה.
המילה הפולנית chrust פירושה "ענפים יבשים שנשברו מעצים" או "מטאטא זרדים".
Verhuny הן עוגיות מתוקות, מטוגנות בשומן חזיר, שיש להן צורה של רצועות מלבניות.
Verhuny היא מוצר קונדיטוריה אוקראיני מבצק ללא שמרים, הכוללת קמח, חמאה, ביצים, סוכר ותוספים כמו אלכוהול (רום, ברנדי או הורילקה) או, במקרים קיצוניים, חומץ (חומץ לפעמים יחד עם אלכוהול).
הפזואלוס שנאפו לפורים על ידי יהדות ספרד (כמו אוזני ההמן האשכנזים) דומה, אך לא זהה בצורה לכנפי מלאך.
כנפי עוף באפלו במטבח האמריקאי הם כנפי עוף שבדרך כלל מטוגנים בשמן עמוק.
כנפי העוף לאחר הטיגון מצופות או נטבלות ברוטב המורכב מרוטב חריף של פלפל קאיין על בסיס חומץ וחמאה מומסת לפני ההגשה.
הכנפיים מוגשות באופן מסורתי כמנה חמה, יחד עם מקלות סלרי ומקלות גזר, ומטבל של רוטב גבינה כחולה או, בעיקר מחוץ לניו יורק, רוטב ראנץ'.
כנפי עוף באפלו נקראות על שם העיר באפלו, שם הומצאו, ואין להן קשר לביזון.
לעיתים קרובות הן נקראות פשוט כנפי עוף, כנפיים חמות, או סתם כנפיים.
כנפי עוף באפלו צברו פופולריות בארצות הברית ומחוצה לה, כאשר כמה רשתות מסעדות באמריקה הצפונית מציגות אותן כפריט עיקרי בתפריט.
השם "באפלו" מוכל כיום גם על מזונות מטוגנים מתובלים אחרים המוגשים עם רטבי טבילה, כולל "כנפי עוף" ללא עצמות (עשויות מבשר חזה עוף ולא מכנף עוף), מקלות עוף מטוגן, חטיפי עוף, עוף פופקורן, שרימפס, וכרובית.
הרוטב משמש גם למנות אחרות, כגון פיצה, שמתובלות ברוטב הזה בסגנון באפלו או בתיבול בטעם באפלו.
ישנן כמה טענות שונות לגבי המצאת כנפי עוף באפלו.
האחת היא שכנפי עוף באפלו הוכנו לראשונה ב-Anchor Bar בבאפלו, על ידי תרזה בליסימו, שהייתה בעלת פאב עם בעלה פרנק בשנת 1964. באותה תקופה, כנפי עוף היו זולות ולא רצויות, ובדרך כלל נזרקו או נשמרו לציר או למרק.
מספר גרסאות של סיפור ההמצאה הופצו על ידי משפחת בליסימו ואחרות.
בשנת 1977, העיר באפלו פרסמה כרוז רשמי לכבוד הבעלים השותף של Anchor Bar, פרנק בליסימו, והכריזה על 29 ביולי 1977 כיום כנפי העוף.
במהלך שנות ה-70 ושנות ה-80, כנפי עוף באפלו צברו פופולריות כאוכל פאבים ומתאבנים ברחבי ארצות הברית וקנדה.
קמו זיכיונות גדולים שהתמחו בכנפי עוף באפלו, ובראשן Buffalo Wild Wings שנוסדה ב-1982 והוטרס ב-1983. מקדונלד'ס החלה למכור את Mighty Wings כאופציה בשנת 1990 במסעדות שלה בארצות הברית.
ב-1994, בעקבות ארבע הופעות בסופרבול על ידי קבוצת הפוטבול באפלו בילס, רשת הפיצה דומינו'ס הוסיפה את כנפי עוף באפלו לתפריט הלאומי שלה, ואחריה פיצה האט בשנה שלאחר מכן.
כנפי העוף המשמשות לכנפי עוף באפלו מחולקות בדרך כלל לשלושה חלקים: תוף, שטוח וכנף, כשהאחרון שבהם בדרך כלל מושלך.
באופן מסורתי, הכנפיים מטוגנות בשמן עמוק, ללא ציפוי פירורי לחם או קמח עד שהן משחימות היטב.
לחלופין, הן יכולות להיות אפויות, או צלויות.
רוטב חריף על בסיס פלפל קאיין, חמאה מומסת וחומץ הם הבסיס הסטנדרטי של רוטב כנפי עוף באפלו, שעשוי להיעשות עדין, בינוני או חריף.
מרכיבים אחרים נפוצים גם הם, אם כי פחות דומיננטיים, הם רוטב ווסטרשייר ואבקת שום.
רוטב כנפיים מסחרי מוכן לשימוש עשוי ברמות שונות של חריפות.
כנפן מצוי (שם מדעי: Miniopterus schreibersii) הוא עטלף חרקים בינוני ממשפחת הכנפניים.
זהו מין בעל תפוצה נרחבת, הנפוץ בכל האזור הפלארקטי, וכן באפריקה ובאוסטרליה.
בישראל נמצא בעיקר באזורים הררים מצפון הארץ ועד הרי ירושלים.
אקולוקציה במין זה מאופיינת באות QCF-FM בתדרים 120–48 קילו-הרץ.
מהירות מעופו של הכנפן גבוהה במיוחד, ומגיעה לעיתים קרובות ל-50 קמ"ש.
ייתכן שצד חרקים מעופפים בקרבת צמרות עצים.
הזדווגויות והמלטות מתרחשות באביב והנקבה ממליטה ולד יחיד.
כנפיים היא סדרת טלוויזיה אמריקאית בת 172 פרקים ששודרה במקור במשך 8 עונות ברשת NBC מ-19 באפריל 1990 עד 21 במאי 1997.
הסדרה נוצרה על ידי דייוויד אנג'ל, פיטר קייסי ודייוויד לי והיא הופקה על ידי חברת Grub Street Productions בשיתוף עם חברת Paramount Television.
יוצרי הסדרה פיתחו בהמשך את קומדיית המצבים "פרייזר", אשר הייתה ספין-אוף של "חופשי על הבר", ולחלק מהשחקנים הראשיים בסדרה "חופשי על הבר" היו לאורך השנים הופעות אורח ב"כנפיים".
עלילת הסדרה מתרחשת בשדה התעופה הבדיוני "טום נברס פילד" אשר באי ננטקט שבמסצ'וסטס ומתמקדת בעיקר באחים ג'ו ובריאן האקט אשר מפעילים את חברת התעופה "סאנדפייפר אייר" אשר לה רק מטוס אחד.
ג'ו, האח הבכור, האחראי והקפדן, עובד קשה על מנת לוודא שהעסק ימשיך לפעול בצורה חלקה, בעוד שבריאן, האח הצעיר, חסר הדאגות והאימפולסיבי, הוא מעט יותר כאוטי.
ג'ו האקט (בגילומו של טים דיילי) - טייס אחראי, מסודר באופן כפייתי, והבעלים של חברת התעופה הקטנה "סאנדפייפר אייר" באי ננטקט אשר לה רק מטוס אחד.
ג'ו משמש לרוב כקול ההיגיון בסדרה.
ג'ו חלם להיות טייס בילדותו, והפך לאחראי במשפחת האקט לאחר שאמו נעלמה - אירוע שגרם לאביו להשתגע ולהתאשפז.
בריאן האקט (בגילומו של סטיבן ובר) - אחיו הצעיר, חסר הדאגות והאימפולסיבי של ג'ו.
חוסר האחריות של בריאן לעיתים רבות גורם לתסכול רב עבור ג'ו.
למרות שבריאן התקבל לאוניברסיטת פרינסטון הוא נשר, ולמרות שהוא התקבל בהמשך לתוכנית הכשרת האסטרונאוטים בנאס"א, עד מהרה הוא גורש מהתוכנית משום שהוא לא אמין מספיק.
לאורך השנים הוא גם פיספס הזדמנויות רבות בחייו מסיבות שונות.
הלן צ'אפל (בגילומה של קריסטל ברנרד) - בלונדינית קטנטנה שמדברת במבטא טקסני, למרות שהיא עברה לננטקט מטקסס בגיל צעיר.
אף על פי שהלן חולמת לנגן בצ'לו בתזמורת סימפונית גדולה, היא מנהלת את דלפק הצהריים בטרמינל שדה התעופה ולאורך כל הסדרה היא לא מצליחה באמת להתמקד בקריירה המוזיקלית.
מדי פעם הלן מרוויחה כסף כמורה לצ'לו.
פיי קוקרן (בגילומה של רבקה שול) - דיילת בדימוס שעובדת בדלפק הכרטיסים, בבדיקת המזוודות ואחראית על ההודעות על הטיסות של חברת "סאנדפייפר אייר".
פיי גדלה בעיר סירקיוז שבניו יורק והתגוררה גם בהוואי לפני שהיא עברה לננטקט.
פיי הציעה לה לעבוד ב"סאנדפייפר אייר" כאשר הוא פגש אותה בטיסה להוואי לאחר שארוסתו עזבה אותו לטובת בריאן.
רוי ביגינס (בגילומו של דייוויד שרם) - הבעלים של חברת התעופה "אירומאס" שהיא חברת התעופה הנוספת בננטקט, מתוך שתי חברות התעופה היחידות שפועלות בננטקט.
בעוד שחברת אירומאס היא חברה גדולה יותר ויש לה שבעה מטוסים, היא לא הצליחה לפרוץ לעסק הרווחי של טיסות שכר.
רוי מכהן גם במועצת העיר ננטקט.
חברת התעופה של רוי מומנה באמצעות כסף שהוא קיבל בירושה מדודו.
לואל מאת'ר (בגילומו של תומאס היידן צ'רץ') (בתפקיד ראשי בעונות 1–6, בתפקיד אורח בעונה 7) - מכונאי/שיפוצניק מעט אפלולי אך חביב שעובד בשדה התעופה.
הוא סוג של "סוכן חופשי" שעובד גם עבור חברת סאנדפייפר וגם עבור חברת אירומאס, או עבור כל חברה אחרת שתהיה מוכנה לשלם לו עבור תיקונים.
הוא חבר של ג'ו, בריאן, והלן עוד מילדות.
לואל היה נשוי לאישה בשם באני, איתה היו לו כמה ילדים, אך הם התגרשו לאחר שהוא גילה שהיא בגדה בו.
אנטוניו סקרפצ'י (בגילומו של טוני שלהוב) (בתפקיד אורח בעונה 2, בתפקיד ראשי בעונות 3–8) - מהגר איטלקי מאפצ'יו אשר מפעיל שירות מוניות לשדה התעופה וממנו.
אנטוניו הוא אדם עדין הליכות ורומנטיקן חסר תקנה.
הוא מתאהב עד מעל הראש באחותה הגדולה של הלן, קייסי.
בתחילה הוא היה מלצר בעונה השנייה של הסדרה, לפני שהוא הפך לדמות קבועה בעונה השלישית של הסדרה.
הלן נישאה לאנטוניו בעבר על מנת שהוא לא יגורש מארצות הברית, והנישואים נמשכו בטעות שלוש שנים, ללא ידיעתם, הרבה אחרי שאנטוניו קיבל את הגרין קארד בשל טעות מצידה של הלן.
אלכס למברט (בגילומה של פארה פורקה) (בתפקיד ראשי בעונות 4–5, ובתפקיד אורח בעונה 6) - טייסת מסוקים לשעבר בצבא האמריקני אשר עוברת לננטקט על מנת לפתוח עסק משלה לטיולי מסוקים.
היא הטיסה בעבר מסוקי אפאצ'י של צבא ארצות הברית במלחמת המפרץ.
מאוחר יותר מתגלה שהיא הצטלמה לפלייבוי.
למרות שבתחילה היא אינה נענית לחיזורים מצדם של שני האחים האקט, בסופו של דבר היא הופכת לחברתו של בריאן.
לאחר שבריאן מבלה לילה פרוע בניו יורק עם ג'ו וחבר ותיק, אלכס מחליטה להיפרד ממנו והיא עוזבת את ננטקט לתמיד.
היא חוזרת בעונה השישית על מנת לפתור חלק מהכאב בפרידתם.
היא ובריאן חוזרים להיות זוג לזמן קצר לפני ששניהם מחליטים לבסוף להיפרד.
קייסי צ'אפל (בגילומה של איימי יאסבק) (תפקיד ראשי בעונות 6–8) - אחותה הגדולה של הלן אשר חוזרת לננטקט לאחר שבעלה העשיר, סטיוארט דבנפורט (בגילומו של ג'ון ריטר), נטש אותה.
אנטוניו מתאהב בה בטירוף, אבל היא לא מעוניינת בו.
בניגוד להלן, קייסי הפסיקה לדבר במבטא טקסני כאשר היא עברה לננטקט.
בחלק ניכר מהעונה השישית היא מובטלת, עד אשר היא מתחילה לעבוד בארגון התיירות של ננטקט בעונה השביעית.
באד ברונסי (בגילומו של בריאן היילי) (תפקיד ראשי בעונה 7) - חייל מארינס בדימוס ומכונאי מטוסים מיומן שנשכר להחליף את לואל.
באד רדוף על ידי תקרית בעברו כאשר מטוס שעליו עבד התרסק, וכתוצאה מכך הוא עמד בפני משפט צבאי.
אף על פי שהצבא ניקה אותו מהאשמות, באד ממשיך להאשים את עצמו בתקרית עד שבריאן משכנע אותו שהוא חייב להשתחרר מזה.
הוא נוטה להיות חסר ביטחון ולהתקשות באינטראקציות שלו עם אנשים אחרים.
באד נעלם לקראת סוף העונה השביעית ללא הסבר.
דמויות חוזרות וכוכבים אורחים ידועים
קרלטון בלנצ'רד (בגילומו של ויליאם היקי) - איש זקן עם קול מאנפף, שהתנהגותו התובענית והבלתי נסבלת גורמת לכל מי שפוגש אותו להצטמרר לקראת בואו.
לואיס בלנקרד (מגולם על ידי גילברט גוטפריד) - אחיינו גס הרוח של קרלטון.
אינו מסתיר את רצונו שקרלטון ימות על מנת שהוא יוכל לרשת את כספו.
לואיס נוהג לעיתים רבות לפלרטט עם קייסי, הלן, ואלכס, על אף שהוא הוא תמיד גורם לכולן לאי נוחות.
דונלד האקט (בגילומו של דון מארי) - אביהם המנוח של ג'ו ובריאן.
לאחר שאמם נטשה את המשפחה, דונלד סבל מהתמוטטות ואושפז בהמשך במוסד לחולי נפש, שם הוא נפטר לבסוף לפני מועד תחילת הסדרה.
בפרק הבכורה של הסדרה בריאן וג'ו נפגשו לראשונה, לאחר שהם היו מרוחקים במשך שש שנים, על מנת לקרוא את צוואתו.
דונלד השאיר להם הודעה על כף שהם צריכים להשיג מפתח שיפתח את ארגז מסוים ובעקבות כך הם נוסעים לבוסטון על מנת להשיג את המפתח ולבסוף, כאשר הם חוזרים לננטקט עם המפתח, הם מגלים שהארגז מכיל תצלום שלהם כילדים - הדרך שלו להזכיר לבניו להעריך את הקשר שלהם.
דייוויס לינץ' (מגולם על ידי מארק הרליק) - איש עסקים שג'ו הטיס לננטקט על מנת שישקיע בחברת התעופה שלו.
אף על פי שהוא דוחה את הצעתו של ג'ו ובהמשך משקיע את כספו בחברת התעופה של רוי, מאוחר יותר הוא יוצא עם הלן ומציע לה נישואים.
על אף שהלן מסכימה, בסופו של דבר היא עוזבת אותו לטובת ג'ו.
לקראת סוף הסדרה הלן מגלה שהיא למעשה עדיין מאורסת לו וכי הם מעולם לא נפרדו באופן רשמי בעיקר משום שהיא חשבה שדייוויס נהרג כאשר ביקר בבורמה בעקבות ההפיכה במדינה, למרות שפועל הוא הושם במעצר בית על ידי החונטה הצבאית.
עם שחרורו, דייוויס חוזר לננטקט עם מנת לפגוש את הלן.
בעוד שהיא מתקשה לאזור את האומץ לגלות לו שהיא התחתנה בינתיים עם גבר אחר, דייוויס מיידע אותה שהוא לא יכול להתחתן איתה משום שהוא התאהב בעובדת של מחלקת המדינה אשר סיכנה את חייה על מנת להבטיח את שחרורו.
רוי ביגינס ג'וניור (בגילומו של אברהם בנרובי) - בנו היחיד של רוי שהוא הומוסקסואל בארון.
בתחילה הוא לוקח שיעורי צ'לו, בתקופה בה הוא היה תלמיד תיכון.
כאשר הוא יוצא מהארון אביו מתקשה לקבל זאת, ואפילו מציע לו לשחק נגדו משחק כדורסל ושאם בנו ינצח אותו במשחק הכדורסל יהיה "מותר לו" לומר שהוא הומוסקסואל, ושאם הוא ינצח את בנו במשחק הוא יחדל לעשות זאת.
למרות שהוא מנצח את אביו במשחק הכדורסל, רוי ממשיך להכחיש שבנו הומוסקסואל.
בהמשך הסדרה הוא מסיים את לימודי המשפטים ומתכנן לנסות להתקבל ללשכת עורכי דין במסצ'וסטס.
למרות שרוי גאה בהישגיו של בנו, הוא ממשיך להימנע מלהכיר בכך שבנו הוא הומוסקסואל.
המתח מגיע לשיאו במסיבת יום ההולדת של רוי כאשר הוא מתפרץ על בנו על כך שהביא למסיבה את החבר שלו לוק (טים באגלי).
הלן משכנעת את רוי בהמשך לקבל את בנו לפני שהוא ייגרום לנזק בלתי הפיך.
בעקבות כך רוי מצליח לתפוס את בנו בשדה התעופה רגע לפני שהוא ולוק עולים לטיסה, הוא מתנצל בפניו, ומכיר בכך שבנו הוא הומוסקסואל.
גייל סקוט (בגילומה של גרטשן גרמן) - חברתו של ג'ו במהלך החלק הראשון של העונה השלישית.
הם מתחילים לצאת בזמן שהלן נמצאת בניו יורק.
כשג'ו משכנע את הלן לחזור לננטקט משום שהיא לא מרוצה בניו יורק, הוא לא מספר לה על מערכת היחסים שלו עם גייל מחשש שהדבר עלול למנוע ממנה לחזור לננטקט.
סנדי קופר (בגילומה של ולרי מהפי) - חברה של ג'ו, בריאן והלן מהתיכון.
היא מאוהבת בצורה אובססיבית בג'ו, אבל הוא לא מצליח לשכנע אף אחד אחר בכך משום שהיא מקפידה להתנהג בצורה נורמלית לחלוטין שיש אנשים אחרים בסביבה.
בעקבות כך הוא נותן לה את הכינוי "פסיכו סנדי".
היא מופיעה בננטקט מדי פעם ומתכננת בקפידה את חיי הפנטזיה שלה עם "ג'ואי בר" ברגעים שבהם שניהם לבד.
הפנטזיות שלה כוללות לנסות לשחזר את החוויה של נשף התיכון במרתף ביתה הישן, לערוך את חתונתם וירח הדבש של בסלון של הלן, ולערוך את הולדת ילדם הראשון במשרדו של המטפל של ג'ו.
סילביה (בגילומה של קונטה טומיי) - גרושתו של רוי אשר התגרשה ממנו והתחתנה עם מנתח פלסטי.
בתחילה רוי נהג לספר לאנשים שהיא מתה, אך לאחר שהתגלה שהוא שיקר, הוא החליט לבקר אותה, וגילה שבינתיים היא התחתנה והמשיכה בחייה.
היא חוזרת לננטקט בעונה החמישית ומנהלת רומן עם רוי על מנת לנקום בבעלה הנוכחי על כך שהוא בגד בה.
רוי מגלה זאת ומסרב לשתף עימה פעולה.
מרי פט לי (בגילומה של קרוליין אהרון) - מנחת תוכנית אירוח מבוסטון לא ישרה שמערימה על בריאן בעונה השישית על מנת להיפגש אותו עם חברתו לשעבר אלכס.
היא חוזרת כעבור שתי עונות כחברתו החדשה של רוי, אם כי רוי נפרד ממנה לבסוף כאשר היא משתמשת במערכת היחסים שלהם על מנת לגרום לג'ו והלן להגיע לתוכנית שם היא שואלת אותם על חיי המין שלהם.
אדגר קלייטון (בגילומו של מיטשל ראיין) - תעשיין עשיר שרוכש את חברת "סאנדפייפר אייר" מג'ו ובריאן על מנת למנוע ממנה לפשוט את הרגל.
הוא ממנה את בנו, קורד, כנשיא החדש של החברה, אך קורד נכשל כישלון חרוץ בתפקיד.
אדגר גם משפיל את דודו מייק בכך שהוא מפטר אותו מול כל מועצת המנהלים שלו.
הוא נכלל בקשת הסיפור בת שלושה חלקים בשם "ללא כנפיים" במהלך העונה האחרונה של הסדרה.
אלינור "בלוטו" ביגינס (בגילומה של רוז מארי) - אמו האקסצנטרית והשתלטנית של רוי אשר גרה בבית אבות.
רוי מרגיש מאוים ממנה, אבל ג'ו עומד מולה ואף קורא לה "גרגויל זקן עלוב".
אלינור היא גם שתיינית כבדה.
היא מוזכרת לעיתים רבות לאורך הסדרה, אך היא לא מופיעה בסדרה עד העונה האחרונה.
וולטר (בגילומו של ראלף ברונו) - בקר תנועה אווירית היפראקטיבי אשר דעתו מוסחת בקלות.
למרות שהוא ידידותית, הוא נוהג לעצבן במיוחד את ג'ו ובריאן.
אף על פי שהוא לא מופיע בסדרה בעקבות כך, הוא מוזכר לעיתים רבות בסדרה.
בעונה השישית הוא לוקח חופשה זמנית על מנת לעבור ניתוח בעיניים.
בפרק האחרון מתגלה שהוא בגד באשתו.
מארק (בגילומו של ג'ון הוקס) - מלצר במסעדת הסרטנים אשר מתאהב בהלן.
בהמשך הלן מעודדת אותו לחזר אחרי אלכס.
כנפי היונה הוא סרט דרמה רומנטי בריטי-אמריקאי משנת 1997 בבימויו של איאן סופלי, בכיכובם של הלנה בונהם קרטר, לינוס רואץ', ואליסון אליוט.
התסריט מאת חוסיין אמיני מבוסס על הרומן "כנפי היונה" מאת הנרי ג'יימס משנת 1902. הסרט היה מועמד לארבעה פרסי אוסקר ולחמישה פרסי באפט"א לקולנוע.
הסרט מתרחש בלונדון בשנת 1910, ועוקב אחר חייה של קייט קרוי (הלנה בונהם קרטר), אשר חיה תחת השגחתה הקפדנית של דודתה הרודנית, מועד (שארלוט רמפלינג).
מועד, אישה עשירה, לקחה את קייט תחת חסותה מתוך מטרה לחתן אותה עם גבר עשיר ולמנוע ממנה לסבול מגורלה של אמה המנוחה, שנישאה לאביה הפוחז של קייט, ליאונל (מייקל גמבון).
הלורד מארק (אלכס ג'נינגס), אריסטוקרט מתוחכם בעל אחוזה גדולה, מתחיל לחזר אחרי קייט, זאת באישור מועד.
אולם, קייט מאוהבת בסתר בעיתונאי צעיר בשם מרטון דנשר (לינוס רואץ'), שאהבתה אליו נאסרה על ידי דודתה בשל מצבו הכלכלי הנמוך.
על אף האיסור, קייט ממשיכה להיפגש עמו בסתר, אך הוא הולך ומתייאש מכך שקייט לא עוזבת את דודתה ונישאת לו.
הלנה בונהם קרטר בתור קייט קרוי גיבורת הסיפור, צעירה יפהפייה וחדת-תפיסה אשר חיה תחת השגחתה של דודתה העשירה.
קייט חיה במאבק בין רצונה האישי להיות עם אהוב ליבה, מרטון, לבין הלחץ המשפחתי לבחור בחיים נוחים כלכלית.
אליסון אליוט בתפקיד מילי תייל יורשת עשירה מארצות הברית, יפהפייה ונעימה, אשר מתחברת לקייט בלונדון.
היא מודעת לכך שהיא חולה במחלה סופנית, ומפתחת רגשות כלפי מרטון.
לינוס רואש בתפקיד מרטון דנשר עיתונאי צעיר ומוכשר, בעל דעות חברתיות נחרצות, מאוהב בקייט ומוכן להקריב רבות למען אהבתם.
יחסיו עם קייט סבוכים בשל הפערים החברתיים ביניהם.
אליזבת מקגוברן בתור סוזן סטרינגהם מלוות מסורה של מילי במסעותיה ברחבי אירופה, ומשמשת לה כתומכת וכחברה קרובה.
שרלוט רמפלינג בתור דודה מוד דודתה העשירה והשתלטנית של קייט, אשר מקדישה את חייה כדי לדאוג לקייט ולנסות להבטיח לה עתיד כלכלי יציב.
מייקל גמבון בתור ליונל קרוי אביה של קייט, אדם עם עבר בעייתי ואחראי על חלק מהקשיים הכלכליים במשפחתו.
אלכס ג'נינגס בתור לורד מארק אריסטוקרט עם עניין כלכלי חזק במילי, אם כי הוא מעוניין בקייט.
הוא מודע למצב הבריאותי של מילי ומחפש להפיק מכך תועלת.
כנפיים היא מיני-סדרה ישראלית ששודרה בערוץ 1 החל מ-15 בדצמבר 2002 ועד לסיומה ב-26 בינואר 2003 וכללה 6 פרקים.
שמונה צעירים מרקעים מגוונים מקבלים את המכתב הנכסף על התקבלותם לגיבוש קורס הטיס הנחשק, הם מגלים במהרה שהמציאות לא נוצצת כמו החלום שהתגשם ועליהם להסתגל למסגרת הנוקשה של קורס 235.
במרכז העלילה עומד מיקי גרוס (לירון לבו), קיבוצניק שאבא שלו נהרג בתאונת טיס, והוא חי עם אמו מאיה (נטע מורן) בקיבוץ.
כשהוא מגיע לקורס טיס, הוא פוגש את גיא פלד (אמיר בביוף) והשניים מתיידדים, אך במהרה המתח ביניהם עולה כשהם מתחרים על ליבה של אותה בחורה, נעמה (איה קורן) ומיקי אף מגלה כי אביו של גיא מעורב בצורה כלשהי במותו של אבא שלו.
הסדרה עוסקת בחניכי קורס טיס של חיל האוויר הישראלי, החל משלב מיון החניכים, קבלתם לקורס טיס, הכשרתם והפיכתם לטייסים בחיל האוויר הטוב בעולם.
הסדרה צולמה בבסיס חיל האוויר בחצרים.
בשנים 1965־1966 יצאה סדרת אנימציה דומה לסדרה "כנפיים" בשם "כנפי הרעם", זו הייתה סדרת אנימציה מדע בדיונית עם בובות שגילמו טייסי חלל במאה ה-21.
בשנים 2009־2010 יצאה הסדרה "נשות הטייסים" שגם היא עסקה בחיל האוויר הישראלי ובפעילותיו.
בסדרה הזו שיחק גם השחקן לירון לבו ששיחק בסדרה "כנפיים".
עונהפרקיםשודרה לראשונה (ישראל )הפרק הראשוןהפרק האחרון1615 בדצמבר 200226 בינואר 2003
מספר הפרקשם הפרקתאריך שידור מקורי1ברוכים הבאים לחיל האוויר15 בדצמבר 20022חול, יזע ודמעות22 בדצמבר 20023טיסת היכרות29 בדצמבר 20024על טעויות צריך לשלם12 בינואר 20035מהו אומץ19 בינואר 20036 טיסה יוצאת26 בינואר 2003
כְּנָפִית הוא סוג של פרי יבש אשר מפתח "כנף" שטוחה מרקמה סיבית.
כנף זו מסייעת לפרי להתעופף ברוח ולהתרחק מעץ האם,דבר שתורם להפצת הזרעים.
זהו פרי שאין בו פתיחה טבעית (כלומר, בהבשלתו הוא אינו נפתח בקו תפר).
הפרי עשוי מ"כנף" שטוחה שעשויה מרקמה סיבית ודקה, שמקורה בדופן השחלה של הפרח.
דוגמאות נפוצות לצמחים בעלי פרי מסוג כנפית כוללות: אֶדֶר (מייפל), מֵילָה, ואוּלְמוּס (בּוּקִיצָה).הצורה הייחודית של הסמרה מאפשרת לרוח לשאת את הזרע למרחק רב יותר מאשר זרעים רגילים, דבר שנקרא "מנגנון הפצה ברוח" (anemochory).
בחלק מהמינים הזרע ממוקם במרכז הכנף כמו בעצים מזן אולמוס (Ulmus), כשות (Ptelea trifoliata) ועצי ערבה (Combretum ), ובחלקם הוא מצוי בצד אחד של הכנף, והכנף נמשכת מהצד השני, דבר שגורם לזרע להסתובב סביב עצמו במהלך הנפילה מהעץ.
קיימות גם סמרות חד-כנפיות, כמו בזן של עץ המהגוני (מסוג Swietenia), שצורתן גורמת לתנועה מתנדנדת או מתעופפת בעת הנפילה.
חלק מהמינים יכולים לייצר גם קבוצות של שלוש או ארבע סמרות, בנוסף לקבוצות של שניים המצויות יותר.
לסמרה מספר כינויים: קי (key) כנף, מסוק, ציפור-מערבולת, מערבולת, פולינוז, או, בצפון אנגליה, .
במהלך חודשי הסתיו, אנשים נוהגים לזרוק אותם באוויר ולצפות בהם מסתובבים אל הקרקע.
כִּנֶּרֶת הוא יישוב כפרי יהודי השוכן לחופה הדרום-מערבי של ימת הכנרת, בבקעת כנרות כ-185 מטר מתחת לפני הים, בצפון.
נוסד כמושבה בשנת 1908 על ידי חברת יק"א.
הכפר ממוקם כ-6 ק"מ מדרום לטבריה במחוז הצפון, ישראל.
שמו של היישוב נקרא על שמה של כנרת הקדומה.
נהוג לכנות את הכפר "מוֹשָׁבַת כִּנֶּרֶת" כדי להבדילו מקבוצת כנרת השוכנת לדרומו.
היישוב נוסד כמושבה בשנת 1908 על ידי חברת יק"א לצד חוות כנרת שקמה כמה חודשים לפני כן, בראשיתו תושביו היו בעיקר איכרים מהמושבות הוותיקות בארץ, אולם במשך ארבע השנים שלאחר-מכן התחלפה מרבית האוכלוסייה בחלוצים צעירים מבני העלייה השנייה.
לאחר קום המדינה, המדיניות העקרונית של משרד הפנים הייתה שהמושבות ינוהלו על ידי רשויות מקומיות עצמאיות – מועצה מקומית או עירייה, ולא ייכּללו במועצה אזורית.
על-פי מדיניות זו, הוקמה מועצה-מקומית בל' בחשוון תש"ך (7 בדצמבר 1959) ועד לשנת 2003 שטח השיפוט שלה השתרע על כ־7,000 דונם; המועצה המקומית פעלה לשימור צביונו הכפרי של המקום ולשחזור ושימור אתריו הקדומים.
במסגרת איחוד רשויות מקומיות ב־2003, בוטלה המועצה המקומית, והכפר צורף למועצה האזורית עמק הירדן.
כיום היישוב מנוהל על ידי ועד מקומי, כמו שאר היישובים הכפריים הישראליים.
בכניסה למושבה נמצא "רחוב המייסדים" ובו הבתים הראשונים הבנויים מאבן בזלת.
בקצה הצפוני של הרחוב, מחוץ לגדר המושבה, ניצב בית משפחת טריידל, הגבוה משאר הבתים ברחוב, ועליו, על פי הפולקלור המקומי, כתב יעקב פיכמן את שירו אגדה (...ארמון רב תפארת).
בבית אחר ברחוב זה נמצא "מוזיאון כנרת" הכולל את ארכיון המושבה ומוצגים מראשיתה.
צמוד למושבה נמצאת חוות כנרת, החווה החקלאית הראשונה אשר הוקמה ב-1908 על אדמת הקרן הקיימת לישראל ובכספי הסוכנות.
בחווה נולד רעיון הקיבוץ, ומתוך כך הוקם משק הפועלות הראשון והוקמה חוות הלימוד לנערות בשם חוות העלמות שנועדה "למלא את החסרון בפועלות מנוסות המורגש בארץ...
להקנות לצעירות ידיעה בכל מקצועות המשק שהאישה יכולה להתמחות בהן, כדי שתוכלנה לקבל עליהן הנהלת מטבחים לפועלים וסידורם, סידור קבוצות לגידול ירקות וליתר מקצועות המשק, שעל ידן תוכלנה לעבוד ולהתקיים הפועלות החדשות שנכנסות לארץ".
מחצר כנרת יצאו גרעינים להגשים את רעיון הקיבוץ (דגניה א') והמושב.
בה נוסד (1916) "המשביר" שהפך לרשת קמעונות לפועלים.
בחווה חיו ופעלו ברל כצנלסון, אהרון דוד גורדון, חנה מייזל ובה עבדה וקיבלה את השראתה רחל המשוררת.
בשנים האחרונות משנה היישוב את פניו ואף שגם בני הדור השני והשלישי ממשיכים לעסוק בחקלאות (זית, תמר, מנגו, הדר ועוד) ירד חלקה של החקלאות ונתווספה ליישוב אוכלוסייה יוֹממת.
בכוונתה של המושבה להמשיך את מגמת ההתרחבות.
בחוף המושבה פועל שבט צופי ים כנרת.
השבט משתייך לתנועת הנוער צופי ים הארצית.
הפעילות מתחלקת לשניים, החניכים עוסקים בפעילות ימית ובשיט, ובחלקה השני עוברים פעילות חינוכית חברתית וערכית.
המדריכים הם החל מכתה ט' ועד י"ב, לאחר שעברו קורס הדרכה.
המדריכים ממשיכים לעבור תכנים והעשרות, ובסיום הלימודים נפתחת בפניהם האפשרות לצאת לשנת שרות באחד משבטי צופי ים האחרים.
בשולי המושבה הוקמה ב-1975 אנדרטה לזכר סג"ם בן דגניה א' וסג"ם בן כנרת, נווט וטייס ששירתו בטייסת העמק, שטסו לחופשה ביום שישי 1.5.53 במטוס הרווארד שקיבלו.
הם היו אמורים לנחות בבסיס רמת דוד ולהמשיך לביתם, אולם הם עברו קודם מעל למושבה כנרת, ביתו של אברמסון, ושם ביצעו אווירובטיקה בגובה נמוך.
תוך כדי כך פגעה כנף המטוס בכבלי חשמל, המטוס התרסק ושניהם נהרגו.
בית המוטורים של המושבה כנרת הוא מבנה קטן עשוי אבני בזלת שהוקם בשנת 1913 על ידי חברת יק"א ובו היה מתקן שאיבה.
מתקן השאיבה מתוצרת גרמניה סופק ליק"א על ידי סוכן המפעל בחיפה.
בשנת 1925 הורחב המבנה ונרכשו מנוע ומשאבה שהופעלו באמצעות נפט.
בשלב הראשון, המתקן סיפק מים לבתי המושבה, לחוות כנרת, ולגני הירק הצמודים לבתי האיכרים.
לאחר ההרחבה, סיפק המתקן מים גם לשטח החקלאי שמצפון למושבה.
שטח זה כלל תוספת של 30 דונם לכל משק שהיה צריך השקיה.
כנר על הגג הוא מחזמר המבוסס על סיפורי "טוביה החולב" מאת הסופר היהודי שלום עליכם.
בשנת 1894 פרסם הסופר היהודי שלום עליכם את הפרק הראשון של הספר "טוביה החולב" ובו סיפורים ביידיש על טוביה מוכר החלב.
הספר תורגם לשפות רבות ונמכר במיליוני עותקים.
ב-16 בספטמבר 1957, הועלה בתיאטרון קרנגי בניו-יורק מחזה בשם "טוביה ובנותיו" (המבוסס על הספר "טוביה החולב") שכתב מחזאי יהודי אמריקאי בשם ארנולד פרל, וביים הווארד דה סילבה.
בשנת 1964 עיבדו המחזאי היהודי-אמריקאי ג'וזף שטיין והמלחין ג'רי בוק את "טוביה ובנותיו" למחזמר "כנר על הגג".
המחזמר הועלה לראשונה ב-1964 בברודוויי בכיכובו של זירו מוסטל עם כוריאוגרפיה ובימוי של ג'רום רובינס.
ההפקה בברודוויי זכתה בתשעה פרסי טוני בקטגוריות: המחזה הטוב ביותר, מלחין וכותב המילים לשירים (ג'רי בוק ושלדון הארניק), שחקן ראשי (זירו מוסטל), שחקנית משנה (מאריה קארנילובה), מחבר (ג'וזף שטיין), מפיק (הרולד פרינס), במאי (ג'רום רובינס), כוריאוגרף (ג'רום רובינס) ומעצבת תלבושות (פטרישיה זיפרוד).
שם המחזה נלקח מהציור "כנר" מאת האמן מארק שאגאל, שיצר ציורים סוריאליסטיים רבים אודות החיים היהודיים במזרח אירופה, שכללו לעיתים קרובות דמות של כנר, כמעין מטפורה לקיום דרך מסורת ושמחה בתוך חיים מלאים באי ודאות וחוסר איזון.
ג'וזף שטיין סיפר על בחירת שם זה למחזמר, בריאיון לעיתון "מעריב": "הושפעתי מן הציור של שאגאל שסימל בעיניי בצורה כל כך פלסטית את מהות העיירה היהודית.
הזעתי קשה עד שהגעתי לשם הזה.
היו לי מאות הצעות לשמות.
בתחילה חשבתי לקרוא לו "לחיים – To Life" אך לבסוף החלטתי יחד עם שותפי לעבודה על "כנר על הגג".
גיבור הסיפור הוא יהודי עני בשם טוביה החולב, המתגורר בעיירה אנטבקה - "שטעטל" יהודי טיפוסי באימפריה הרוסית.
טוביה החולב עוסק בגידול פרות חולבות - ומכאן שמו - ומהן הוא מוכר חמאה וגבינה לבני העיירה, כשסוסו סוחב את העגלה שבה הסחורה.
לו ולאשתו גולדה ישנן שבע בנות (בסרט חמש בלבד).
שלוש הגדולות מביניהן מעמידות אותו, כל אחת בתורה, בפני התלבטות קשה: האם להשיא אותן באמצעות שידוך שתציע שדכנית העיירה, כנהוג, או להתיר להן להינשא לאהובי לבן, כרצונן, על אף הבעיות שיש איתם.
לעומת זאת, ינטה השדכנית משכנעת את אשתו של טוביה לשדך את בתו לקצב אלמן, קשיש ועשיר בשם לייזר וולף.
טוביה נקרע בין שני הצדדים, ולבסוף נכנע לדמעותיה של צייטל ומתיר לה להינשא למוטל החייט.
במהלך החתונה של מוטל וצייטל, נערך פוגרום במשתתפים, אך מסתכם בכך שמתנות החתונה נהרסות, והפורעים הולכים.
בתו השנייה של טוביה, הודל, מעמידה אותו באותו מצב כשהיא מתאהבת בסטודנט צעיר המאמין במהפכנות וסוציאליזם בשם פרצ'יק.
פרצ'יק נאסר על ידי השלטונות ונשלח לסיביר, והבת מתחננת בפני אביה שיתיר לה ללכת אחריו.
ושוב, על אף התנגדותו, הוא נעתר לדמעותיה של בתו ומתיר לה ללכת אחריו.
הניסיון הקשה מכולם מגיע כשבתו השלישית של טוביה, חווהל'ה, אותה הוא אוהב במיוחד, מבקשת כאחיותיה הגדולות להנשא לגבר אותו היא אוהבת.
הבעיה היא, שאהובה הוא בחור בשם פיידקה, גוי אוקראיני נוצרי.
לעומת המקרים הקודמים, הפעם לא מוותר טוביה על אמונתו ועקרונותיו ואוסר על בתו להינשא לאהוב לבה.
חווהל'ה כתגובה בורחת מן הבית ונישאת לפיידקה בכנסייה בחשאי.
מעתה מסרב טוביה להזכיר את שמה של בתו ו"קורע קריעה" עליה, כשם שנהוג לעשות על אדם שמת.
טוביה ומשפחתו יוצאים לארצות הברית, ינטה השדכנית לירושלים, וחווהל'ה ופיידקה אף הם עוזבים, מתוך התחושה שאינם יכולים להתגורר במדינה המגרשת חלקים מתושביה.
הסיפור משקף את סוף המאה ה-19 ברוסיה, שבה נאלצו יהודים רבים לנטוש את בתיהם וכפריהם בעקבות הפוגרומים והגירוש, ולהגר אל מחוץ לרוסיה.
בסיפור בולטות מגמות שהיו נפוצות באותה תקופה כגון חילון, התבוללות, מודרניזציה וגם הסוציאליזם, שהחל להראות את סימניו הראשונים.
במחזמר ישנם 13 שירים שהתפרסמו כמשקפים את הפולקלור היהודי של מזרח אירופה.
השירים נכתבו על ידי הפזמונאי שלדון הרניק והמלחין הנודע ג'רי בוק.
מסורת (Tradition) - בביצוע כל המשתתפים
ינטה, הו ינטה (Matchmaker) - צייטל, הודל, חווה, שפרינצה וביילקה
לו הייתי רוטשילד (If I Were A Rich Man) - טוביה
תפילת שבת (Sabbath Prayer) - טוביה, גולדה, כל יהודי העיירה
לחיים (To Life) - לייזר-וולף, טוביה והגברים שבפונדק
נס גדול היה פה (Miracle of Miracles) - מוטל וצייטל
החלום - סבתא צייטל, פרומה-שרה, טוביה, גולדה והלהקה
זריחה, שקיעה (Sunrise, Sunset) - טוביה, גולדה, הודל, פרצ'יק ושאר אורחי החתונה
(?Do You Love Me) - טוביה וגולדה
השמועה - ינטה, שיינדל, מירה'לה, מנדל, אברהם ואנשי העיירה
חווהל'ה - טוביה (עם ריקוד הזוגות האוהבים, הכנר וגולדה ברקע)
אנטבקה (Anatevka) - טוביה, גולדה, ינטה, אברהם, מנדל, לייזר-וולף ואנשי העיירה
תיאטרון גיורא גודיק, הצגת בכורה: 1 ביוני 1965
יוצרים: במאים – ריצ'רד אלטמן ואמנון קבצ'ניק (על פי הבימוי של ג'רום רובינס), תרגום - דן אלמגור, ניהול מוזיקלי - יצחק גרציאני, תפאורה - בוריס אהרונסון, תאורה - ג'ין רוזנטאל, תלבושות - אניה שנל
השחקן בומבה צור גילם את טוביה בהצגת הבכורה ולאחר כ-200 הצגות הוחלף בשחקן שמואל רודנסקי, חיים טופול שימש כשחקן מחליף.
רודנסקי זכה מיד באהדת הביקורת והקהל.
עוד השתתפו: שמואל וולף ורולף ברין.
שירי ההצגה יצאו בתקליט בהוצאת CBS, בהקלטה עם בומבה צור, בשנת 1965. ההקלטות בעברית יצאו גם לשוק האמריקאי והודפסו על ידי חברת Culumbia.
מהדורת סטריאו יצאה לשוק בישראל בשנת 1973, וכתקליטור בשנת 2002 בהוצאת NMC.
ב-1966 לאחר שהוצג בעברית מאות פעמים בארץ, תורגם המחזמר ליידיש בידי שרגא פרידמן שגם ביים את הפקה זו, והוא הועלה בכיכובו של שמואל רודנסקי, ותפקידו של טוביה החולב הפך לתפקיד חייו.
לאחר כ-200 הצגות בהם רודנסקי גילם את טוביה, הוזמן לגלם את התפקיד גם במערב גרמניה, והמחזמר הועלה שם בשם "אנטבקה" בהצלחה רבה.
בעקבות עזיבתו של רודנסקי החליף אותו השחקן חיים טופול בהפקה הישראלית.
בתיאטרון העממי של אברהם דשא (פשנל)
ב-1983 העלה אברהם דשא (פשנל) שוב את המחזמר ברחבי המדינה.
לצורך הפקה זו הביא פשנל את התפאורה המקורית מברודוויי.
הפקה זו הוצגה כ-100 פעמים.
יוצרים: תרגום - חיים חפר, במאי - תום אבוט (על פי הבימוי המקורי של ג'רום רובינס), ניהול הצגה והפקה - דן שמר, ניהול מוזיקלי - אריה לבנון, הדרכה מוזיקלית - מרק וולוך וצליל אלדמע, תפאורה - בוריס אהרונוביץ'
ב-1997 העלה פשנל שוב את המחזמר בשיתוף עם יוכלמן-אשר הפקות.
יוצרים: בימוי וכוריאוגרפיה (על פי המחזמר המקורי) - סמי דאלאס בייס, ניהול מוזיקלי - מרק וולך.
מפיקים - פשנל בשיתוף עם יוכלמן-אשר הפקות.
ב-10 במאי 2008, לרגל חגיגות ה-60 למדינת ישראל, העלה התיאטרון "הקאמרי" את המחזמר בבימויו של משה קפטן, עם נתן דטנר בתפקיד טוביה החולב.
להפקה זו ריענן אלמגור את התרגום.
הפקה זו זכתה בשלוש קטגוריות בפרס התיאטרון הישראלי: מחזמר השנה, פרס לשחקן בתפקיד ראשי עבור נתן דטנר ופרס עיצוב התנועה עבור הכריאוגרף האמריקני דניס קורטני.
הפקה זו עלתה כ-500 פעמים עד ירידתה מהבמות ב-27 בינואר 2016.
ביוני 2022, העלה התיאטרון העברי את המחזמר בבימויו של נתן דטנר, שחזר לככב בהפקה בתפקיד טוביה החולב.
נוסח עברי: דן אלמגור, בימוי: נתן דטנר, כוריאוגרפיה: אביחי חכם, ניהול מוזיקלי וניצוח: יוסי בן נון, תפאורה: לילי בן נחשון, תלבושות: שירה וויז, ניהול אומנותי: גדי צדקה, תאורה: איב יונה בואנו (במבי), הדרכה קולית: קארין שיפרין, קורפיטיטור: גיא פרטי, ע.
כוריאוגרף: תמר אילנאי, עיצוב קמפיין: שיין הורביץ, מפיק בפועל: יגאל הר-טל
שחקן/שחקניתדמות נתן דטנר טוביה החולב סנדרה שדה / שרית וינו אלעד גולדה קובי מאור / ערן שראל לייזר וולף הקצב שרי צוריאל ינטה השדכנית שי גבסו מוטל החייט
במהלך השנים, הועלתה ההפקה פעמים רבות ברחבי העולם.
ב-1966 התקבל חיים טופול לתפקיד הראשי - טוביה - בתיאטרון הוד מלכותה, וגבר על ריצ'רד ברטון ופיטר או'טול.
הבכורה הלונדונית של "כנר על הגג" התקיימה בפברואר 1967 עם חיים טופול בתפקיד טוביה, והמחזמר עלה בתיאטרון כ-2,030 הופעות.
לאחר מכן שיחק טופול בהפקה הבריטית ובעקבותיה כיכב גם בסרט הוליוודי שיצא לאקרנים ב-1971 וזכה להצלחה רבה.
עד לשנת 2012, חיים טופול שיחק בהפקות שונות ברחבי העולם בתפקיד "טוביה החולב" כ-3,500 פעמים.
בשנת 2009 פרש טופול מההפקה, והוחלף על ידי הארווי פירסטיין.
ב-2024 העלה התיאטרון הפתוח שבריג'נטס פארק בלונדון הפקה חדשה של ההצגה, לציון 60 שנה למחזמר "כנר על הגג".
בהפקה משתתפת נכדתו של חיים טופול, דריה טופול מרגלית, בהופעתה המקצועית הראשונה.
בתחילת שנות ה-70, לאחר כ-200 הצגות בהם גילם שמואל רודנסקי את טוביה בתיאטרון גיורא גודיק בישראל, הוא הוזמן לגלם את התפקיד גם בגרמניה המערבית, והמחזמר הועלה שם בשם "אנטבקה" בהצלחה רבה.
ב-1969 בתיאטרון מריני בצרפת, שיחקו איוון רברוף בתפקיד טוביה ומריה מוראנו בתפקיד גולדה.
בדרום-אפריקה שיחקו שמעון ישראלי בתפקיד טוביה וליה דוליצקיה בתפקיד גולדה בהצלחה רבה.
יוסי ידין וליה דוליצקיה ביצעו את התפקיד בהפקה בווינה.
תיאודור ביקל (שחקן תיאטרון הקאמרי לשעבר) ומייק בורשטיין שיחקו אותו פעמים רבות בארצות הברית.
המחזה הצליח מאוד גם ביפן, והוא הוצג בטוקיו במשך שנים.
המחזה נחשב שם כ"מחזה יפני" טיפוסי: אב לבנות, שבנותיו מעזות לבחור את בחיר-ליבן בניגוד לדעתו.
מערכון של גדי יגיל שכיכב בתוכנית הרדיו "שלכם לשעה קלה" ובו חיקה כמה מהשחקנים שגילמו את טוביה במשך השנים וכמה שעדיין לא גילמו את התפקיד, כגון: חיים טופול (תוך כדי שהוא מזכיר את תפקידו כסלאח שבתי), שמואל רודנסקי, בומבה צור, יוסי ידין ויעקב בודו.
בסדרת הקומדיה חברים, השיר "מסורת" מתנגן ברקע סיום פרק 10 בעונה 7, הפרק שבו רוס גלר סיפר לבן בנו את סיפורו של חג החנוכה והדליק עמו ועם כל חבריו חנוכיה.
כנר הוא אדם המנגן בכינור, כמקצוע או כתחביב.
כנר יכול לבצע נגינת סולו.
אך התופעה הנפוצה יותר היא קבוצת כנרים, היוצרת מיזוג של צלילי הכינור השונים למעין קול אחד.
כמעט בכל התזמורות נוכחים כנרים, כמעין בסיס קולי לתזמורת בשלמותה.
בכל קבוצת כנרים כזו יש כנר מוביל, המכונה "כנר ראשי".
כנרים ידועים גם בערים גדולות כקבצני רחובות, אשר מנגנים כדי להנעים את זמנם של עוברי האורח על-מנת לזכות בנדבה.
בלימודי נגינה בכינור ניתן להתחיל בגיל צעיר מאוד, דוגמה לכך היא "שיטת סוזוקי" ללימוד נגינה בכינור עוד לפני לימודי קריאה וכתיבה.
לימודים אלה נעשים באמצעות מורה פרטי, או בקבוצות בקונסרבטוריון.
לימודי נגינה בכינור למתקדמים נערכים במסגרת אקדמיה למוזיקה.
בעולם כיום שוררת תחרות גדולה בין הכנרים.
כנרים רבים מטפחים את נגינתם על ידי אימון רב כבר מגיל צעיר.
במאה ה-19 בלטו כמה כנרים בעיקר ביכולותיהם הווירטואוזיות.
מבין אלה ידועים במיוחד ניקולו פאגאניני והנריק וייניאבסקי.
שניהם ידועים גם כמלחינים לכינור.
גם במאה ה-20 רבים מן הכנרים המפורסמים היו יהודים כמו: ברוניסלב הוברמן, פריץ קרייזלר, יוזף סיגטי, יאשה חפץ, דוד אויסטרך ובנו איגור אויסטרך, אלכסנדר שניידר, יהודי מנוחין, אייזק שטרן, גדעון קרמר, יצחק פרלמן, פנחס צוקרמן, שלמה מינץ, מקסים ונגרוב, חגי שחם, ורבים אחרים.
הכנר יוזף יואכים היה אף הוא ממוצא יהודי.
הארץ הראשונה שממנה יצאו כנרים גדולים היא ככל הנראה איטליה.
אחד מהבולטים בתחום היה, כאמור, ניקולו פאגאניני, שכתב לכינור וניגן בכינור, אך ידועים גם אנטוניו ויוואלדי, צינו פרנצ'סקטי, סלבטורה אקרדו ואחרים.
כיום הולך וגדל חלקם של כנרים אסייתיים על במות אולמי הקונצרטים.
מלחינים רבים כתבו קונצ'רטי לכינור, ובהם קלאודיו מונטוורדי, ארכאנג'לו קורלי, באך, ויוואלדי, מוצרט, בטהובן, מנדלסון, ברהמס, צ'ייקובסקי, מקס ברוך, סיבליוס, בארבר, ויוטי, בריו ורבים אחרים.
צ'ייקובסקי, פאגאניני ווייניאבסקי הלחינו קונצ'רטי בעלי תביעות וירטואוזיות גבוהות במיוחד.
היו מלחינים שכתבו יצירות לכינור במיוחד עבור כנרים מפורסמים שחיו בימיהם, כגון ברהמס, שכתב את הקונצ'רטו לכינור שלו עבור ידידו הכנר יוזף יואכים.
לכמה מן הכנרים הייתה נטייה להיקשר למלחינים מסוימים, כגון הכנר יוזף סיגטי שחבר למלחין בלה בארטוק.
הכנר הראשי (גם: קונצרטמייסטר) הוא "מנהיג" התזמורת הקלאסית, משנה בתפקידו למנצח, ולמעשה הנגן המוביל את התזמורת כולה ובפרט את כלי הקשת.
הכנר הראשי אחראי על המשמעת ומילוי אחר הוראות המנצח ועל חזרות הנערכות ללא נוכחות המנצח, וזאת בנוסף לתפקידו ככנר המוביל את סקציית הכינור הראשון בתזמורת סימפונית או תזמורת כלי קשת.
על פי סידור התזמורת הנהוג, הכנר הראשון יושב ליד המנצח, משמאלו, בצד הקרוב לקהל.
במהלך החזרות, הכנר הראשי מכתיב את כיווני הקשתות לכל נגני כלי המיתר, נותן הערות קלות, ודואג לסדר ואחדות בין הנגנים.
הוא מנהל את החזרות בהיעדרו של המנצח.